Izvor: Tanjug / Vlada Srbije / Slobodan Miljević

U Skupštinu Srbije danas je stigao predlog premijerke Srbije Ane Brnabić da Siniša Mali bude novi ministra finansija, potvrđeno je za N1 u Skupštini Srbije. Sednica Skupštine na kojoj će se raspravljati o izboru Malog zakazana je za ponedeljak, 28. maj.

Mali je predložen za novog ministra umesto Dušana Vujovića koji je ranije podneo ostavku iz ličnih razloga.

Predsednica Skupštine Maja Gojković sazvala je za ponedeljak, 28. maj, sednicu na kojoj će se raspravljati o izboru Malog koji će potom, u slučaju izbora, položiti zakletvu pred poslanicima.

Predsednik Srbije i Srpske napredne stranke Aleksandar Vučić izjavio je ranije da će njegova stranka podržati izbor Malog za novog ministra finansija, ukoliko ga premijerka Brnabić predloži.